Covid-19: Sarakuna ku rubanya kokarin da ku ke yi a kan yaki da cutar -Ganduje – Dala FM Kano
Covid-19: Sarakuna ku rubanya kokarin da ku ke yi a kan yaki da cutar -Ganduje
Gwamnan Kano, Dr Abdullahi Umar Ganduje ya ga na da sarakunan gargajiya biyar masu daraja ta daya a jihar kan annobar Covid-19.
Yayin ganawar da ta gudana a fadar gwamnatin Kano, Gwamna Ganduje ya nemi sarakunan da su rubanya ayyukan da su ke yi na wayar da kan al’umma kan cutar Corona.
Ya ce”Kamata ya yi sarakunan ku jajirce wajen ilimantar da al’umma, domin bin dokokin jami’an lafiya game da cutar da kuma zuwa wajen gwaji ga wanda a ka gani da alamar cutar”. Ganduje
Da yake jawabi Sarkin Kano, Alhaji Aminu Ado Bayero kira ya yi ga al’umma kan su dage wajen neman gafararar ubangiji tare da rika taimakawa marasa karfi a wannan yanayi da a ke ciki.
Wakiliyar mu Zahrau Nasir ta rawaito cewa mai baiwa Ministan lafiya shawara a kan cutar Corona a Kano, Farfesa Abdussalam Nasidi ya ce cikin sati biyu da zuwan su Kano an samu nasara sai dai akwai bukatar karin gudummuwar sarakunan gargajiyar kan yakar cutar.
Covid-19: Ma su cutar da su ka warke a Kano sun fi na Abuja
Kungiyoyin kare hakkin dan Adam sun nemi Ganduje ya bada damar yin sallah a Kano